CHAUCER'S WYF OF BATHES TALE. Ixxxlii

And in his way, it hapnyd him to ride
In al his care., under a forest side^
Wher as he saugh upon a daunce go
Of ladys four and twenty,, and yit mo.
Toward this like daunce he drough fill yerne,
In hope that he som wisdom schuld i-lerne ;
But certeynly, er he com fully there,
Vanysshid was this daunce, he nyste where ;         140

No creature saugh he that bar lif,
Sauf on the greene he saugh sittyng a wyf,
A fouler wight ther may no man devyse.
Ayens the knight this olde wyf gan ryse,
And sayde, " Sir knight, heer forth Iith no way;
Tel me what ye seekyn, by your fay
Paradventure it may the better be :
Thise olde folk can mochil thing/' quod sche,
" My lieve modir/' quod this knight, " certayn
I am but ded but-if that I can sayn                       150

What thing is it that wommen most desire ;
Couthe ye me wisse., I wolde wel quyte your huyre."
" Plight me thy trouth her in myn bond," quod sche*
" The iiexte thing that I require the,
Thou schalt it doo, if it be in thy might,,
And I wol telle it the, er it be night/*
ft Have her my trouthe/' quod the knight, " I graunte."
" Thanne/'   quod sche, " I dar me wel avaunte,
Thy lif is sauf., for I wol stonde therby,
Upon my lif the queen wol say as I;                     160

Let se,, which is the proudest of hem alle,
That werith on a coverchief or a calle,.
That dar saye nay of thing I schal the tcchc.
Let us go forth withouten more speche."
Tho rownede sche a pistil in his eere,
And bad him to be glad, &nd have no fere.
Whan they ben comen to the court, this knight
Sayd he had holde his day, as he hadde bight,
Al redy was his answer, as he sayde.
Ful many a noble wyf, and many a maycle,            170

And many a wydow., for that they ben wyse,
The queen hirself sittyng as a jusfcise^
Assemblid ben, his answer for to hiere;
And after-ward this knight was bode appiere,
To every wight comaundid was silence,
And that the knight schulde telle in audience
What thing that worldly wommen loven best.
This knight ne stood not slille,, as doth a best,